section_heading: Životopis
paragraph_text: Tri godine kasnije dolazi u Split gdje je bio član prvog godišta tamošnjeg Pomorskog fakulteta. Za vrijeme studija strojarstva i nautike upoznao je buduću suprugu Ljiljanu. Završetkom studija, u travnju 1990. zaposlio se u Jadroliniji. Prvo je nekoliko godina bio inspektor flote na srednjem i južnom Jadranu, a nakon toga postaje koordinator Trećeg plovnog područja Split - Dubrovnik. Na tom poslu radio je cijela dva desetljeća, do kraja kolovoza 2017. godine. Svojim je zalaganjem, znanjem i prepoznatljivim javljanjima za Dnevnik HTV-a stekao naslove tata-mata za trajekte, dobri duh splitske luke i dobri duh Jadrolinije. Tportal Damir Petranović, Veliki Mrvica: Džoker zovi za trajekte odlazi iz splitske luke, www.tportal.hr, 12. kolovoza 2017. (pristupljeno 1. rujna 2017.)